Орлин Орлинов
Синеока теменужке

chitanka.info

Синеока теменужке,

теменужке, мила дружке,

мъничка си и не знаеш

колко хубаво ухаеш!

Теменужке, радвай всички —

и деца и пойни птички!

С теб полето хубавее,

с теб и слънчо весел грее.

Теменужке подранила,

не сърди се, дружке мила.

С обич нежна и голяма

теб ще дам в букет на мама.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.